Borišov (národná prírodná rezervácia)

Borišov je národná prírodná rezervácia vo Veľkej Fatre neďaleko Belej-Dulíc v okrese Martin. Vyhlásená bola v roku 1981 Ministerstvom kultúry Slovenskej socialistickej republiky na rozlohe 449,74 ha. NPR Borišov sa nachádza v centrálnej časti Veľkej Fatry a okrem celej severnej časti rovnomenného vrchu zaberá záver Belianskej doliny so západnými svahmi vrchov Šopron (1 370 m n. m.) a Javorina (1 327 m n. m.), južnými svahmi Suchej (1 112 m n. m.) a lokality Na košariskách. Predmetom ochrany je zachovalé územie typickej doliny turčianskej časti Veľkej Fatry. Na území NPR sa nachádza Suchá jaskyňa. Turistika Priamo cez prírodnú rezerváciou prechádza záverečná časť zeleno značeného turistického chodníka z obce Belá-Dulice cez Beliansku dolinu k Chate pod Borišovom. Južnou hranicou rezervácie je vedená žlto značená trasa od Chaty pod Borišovom na vrchol Borišova a východnou hranicou je vedená červeno značená hrebeňovka od Chaty pod Borišovom k vrcholom Šopronu a Javoriny. Pozri aj Národný park Veľká Fatra Borišov Referencie Externé odkazy Turistická mapa NPR Borišov